У матэрыяльным плане беларускія пагранічныя органы належаць да ліку найбольш прэстыжных і развітых дзяржаўных устаноў у краіне. У адрозненне ад іншых сілавых структур, яны рэгулярна атрымліваюць сучаснае абсталяванне. Гэта адбываецца не толькі ў выглядзе замежнай тэхнічнай дапамогі: у канцы 2000-х гадоў беларускі ўрад нават набыў чатыры французскія верталёты Ecureuil АS 355 NP для пагранічнікаў. Гэта быў беспрэцэдэнтны выпадак, бо Мінск, як правіла, закупляе складанае абсталяванне для сваіх службаў бяспекі толькі ў Расіі.